Vasiļs Ivančuks

Vasiļs Ivančuks (; dzimis , Kopičincos) ir Ukrainas starptautiskais lielmeistars šahā (1988).

 Biogrāfija 
Šahu iemācījies spēlēt 10 gadu vecumā. 1985. gadā izcīnījis 2. vietu PSRS junioru šaha čempionātā Jūrmalā.34 Championship of USSR juniors - Yurmala January 1985 Tajā pašā gadā dalījis 2.-4. vietu Ukrainas šaha čempionātā. 1986. gadā uzvarējis PSRS jauno meistaru šaha čempionātā Tallinā. Beidzis Ļvivas Valsts fiziskās kultūras institūtu. Kopš 1980. gadu beigām ar panākumiem piedalās starptautiskajos šaha turnīros. Prestižā Linaresas (Spānija) starptautiskā šaha turnīra trīskārtējs uzvarētājs (1989, 1991, 1995).

Piedalījies Pasaules šaha čempiona nosaukuma izcīņas ciklos. 1990. gadā kopā ar Borisu Gelfandu uzvarējis starpzonu turnīrā Manilā.1990 Manila Interzonal Tournament Tomēr 1992. gadā pretendentu mačos zaudējis Arturam Jusupovam ar 4½:5½.1991-93 Candidates Matches Vislielāko panākumu guvis Pasaules čempionātā pēc izslēgšanas sistēmas, kas 2001.-2002. gadā notika Maskavā, kur ticis līdz finālam, kurā cietis sāpīgu zaudējumu pret savu tautieti Ruslanu Ponomarjovu ar 
2½:4½.2001-02 FIDE Knockout Matches

2004. gadā uzvarējis Eiropas individuālajā šaha čempionātā. 2007. gadā Maskavā uzvarējis Pasaules šaha ātrspēles čempionātā.Ivanchuk wins World Blitz Championship, Moscow 2007 2011. gadā kļuvis par vienu no Pasaules kausa izcīņas uzvarētāju.World Chess Championship 2011 World Cup 2013. gada februārī Jūrmalā ierindojies 3. vietā Vladimira Petrova memoriālā. 2013. gadā Londonas pretendentu turnīrā cīnījies neveiksmīgi, paliekot priekšpēdējā vietā, tomēr uzvara pēdējā kārtā pret Vladimiru Kramņiku liegusi pēdējam kļūt par turnīra uzvarētāju.World Chess Championship 2013 Candidates Event

PSRS un Ukrainas izlašu sastāvā sekmīgi spēlējis komandu šaha sacensībās. Pasaules šaha olimpiādēs piedalījies 14 reizes (1988-2014) un komandas sastāvā izcīnījis 4 zelta (1988, 1990, 2004, 2010), sudraba medaļu (1996) un 3 bronzas medaļas (1998, 2000, 2012), kā arī individuālo zelta (2010), sudraba (1996) un 3 bronzas medaļas (1990, 1996, 2004). Eiropas komandu šaha čempionātos piedalījies 9 reizes (1992, 1999-2001, 2005-2007, 2011, 2015-2019) un komandas sastāvā izcīnījis 2 sudraba (1992, 2019) medaļas. Pasaules komandu šaha čempionātā piedalījies 8 reizes (1989-2005, 2011-2015) un komandas sastāvā izcīnījis 2 zelta (1989, 2001), 2 sudraba medaļas (1993, 2015) un 2 bronzas medaļas (2011, 2013), kā arī individuālās 3 zelta (1989, 1993, 1997), sudraba (2001) un bronzas medaļu (2013). Eiropas klubu komandu šaha čempionātos trīs reizes bijis dažādu uzvarētāju komandu sastāvos (2002, 2005, 2006).

2014. gada marta beigās Rīgā piedalījies Latvijas dzelzceļa organizētajā starptautiskajā ātrā šaha turnīrā "Latvian Railway Open", kurā spēcīgā lielmeistaru konkurencē pārliecinoši uzvarējis, iegūstot 13 punktus no 14 iespējamajiem. 2015. gada marta sākumā Jūrmalā piedalījies starptautiskajā ātrā šaha turnīrā "Vladimira Petrova memoriāls", kur spēcīgā lielmeistaru konkurencē pārliecinoši uzvarējis, iegūstot 9 punktus no 11 iespējamajiem.V.Petrova piemiņas turnīrā ātrajā šahā uzvar reitinga līderis Ivančuks 2016. gada decembrī Dohā uzvarējis Pasaules čempionātā ātrajā šahā. 2017. gadā Tbilisi iekļuvis Pasaules kausa šahā ceturtdaļfinālā, kurā piekāpies nākamajam turnīra uzvarētājam Levonam Aronjanam.2017 World Cup 2023. gada novembrī Daglasā ierindojies 108. vietā "FIDE Grand Swiss" turnīrā.2023 FIDE Grand Swiss 2025. gada februārī Tunisijā palicis 9. vietā Džerbas lielmeistaru turnīrā.Djerba International Chess Festival 2025 (Masters) 2025. gada septembrī Samarkandā ierindojies 34. vietā "FIDE Grand Swiss" turnīrā.FIDE Grand Swiss Tournament 2025 Open 2026. gada februārī Veikanzē (Nīderlande) izcīnījis 2. vietu Tata Steel Challengers šaha turnīrā.Tata Steel Chess Tournament - Challengers 2026

No 1993. līdz 2000. gadam bijis precējies ar Krievijas lielmeistari Alisu Gaļļamovu. Par panākumiem šahā apbalvots ar vairākiem Ukrainas valsts apbalvojumiem: Jaroslava Gudrā ordeni (IV pakāpe - 2011, V pakāpe - 2009), ordeni «Par nopelniem» (II pakāpe - 2002, I pakāpe - 2004).

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Eiropas komandu šaha čempionāti)
  šahista profils vietnē olimpbase.org (Pasaules komandu šaha čempionāti)
  šahista profils vietnē olimpbase.org (Eiropas klubu komandu šaha čempionāti)
  šahista profils vietnē olimpbase.org (PSRS komandu čempionāti)

Kategorija:1969. gadā dzimušie
Kategorija:PSRS šahisti
Kategorija:Ukrainas šahisti
Kategorija:Ternopiļas apgabalā dzimušie
Kategorija:Ar Kņaza Jaroslava Gudrā ordeni apbalvotie
Kategorija:Ar ordeni "Par nopelniem" apbalvotie (Ukraina)